S-7390/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. desember 2019, á hendur V-kk-þgf Þ-kk-þgf Ó-kk-þgf, kt. [...], [...], [...], fyrir eftirtalin brot:

1. Þjófnað með því að hafa, mánudaginn 16. október 2017, í verslun Elko, Skeifunni 7 í Reykjavík, stolið heyrnartólum af gerðinni Bose QC35 að verðmæti kr. 49.895.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, laugardaginn 18. nóvember 2017, brotist inn í bifreiðina [...] við Hagkaup í Skeifunni í Reykjavík, og stolið úr henni Apple MacBook pro fartölvu og hleðslusnúru að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, þriðjudaginn 19. nóvember 2017, í verslun Elko, Fiskislóð 15 í Reykjavík, stolið heyrnartólum af gerðinni Bose að verðmæti kr. 23.995 og heyrnartólum af gerðinni Jaybird að verðmæti kr. 27.995.

Telst brot þetta varða við 1. mgr. 244. gr. almennra hegningarlaga nr. 19/1940.

4. Fjársvik með því að hafa, miðvikudaginn 22. nóvember 2017, blekkt starfsmann í versluninni Biðskýlinu að Hólagötu 20 í Reykjanesbæ með því að nota greiðslukort A, kt. [...], í auðgunarskyni í þeim tilgangi að komast yfir vörur samtals að fjárhæð kr. 26.000 og með því vakið og/eða styrkt villu starfsmannsins um að ákærði væri hinn eini og sanni eigandi kortsins.

Teljast brot þessi varða við 248. gr. almennra hegningarlaga nr. 19/1940.

5. Fíkniefnalagabrot með því að hafa, fimmtudaginn 22. mars 2018, haft í vörslum sínum 0,32 g af kókaíni sem hann afhenti lögreglu við afskipti af honum á Háaleitisbraut í Reykjavík.

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001.

6. Umferðarlagabrot með því að hafa, sunnudaginn 20. maí 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 355 ng/ml og kókaín 325 ng/ml) norður Álfheima í Reykjavík, uns lögreglan stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

7. Þjófnað með því að hafa, miðvikudaginn 20. febrúar 2019, stolið fjórum greiðslukortum í eigu B, kt. [...], og lyklakippu að [...] í Reykjavík.

Telst brot þetta varða við 1. mgr. 244. gr. almennra hegningarlaga nr. 19/1940.

8. Þjófnað með því að hafa, föstudaginn 22. febrúar 2019, stolið bakpoka, svartri tösku, svartri 66 gráður norður úlpu, hleðslukubbi, kortaveski og 5.000 krónum í reiðufé úr búningsaðstöðu World Class í Egilshöll.

Telst brot þetta varða við 1. mgr. 244. gr. almennra hegningarlaga nr. 19/1940.

9. Fyrir umferðarlagabrot og nytjastuld með því að hafa, miðvikudaginn 16. janúar 2019, tekið bifreiðina [...] ófrjálsri hendi þar sem hún stóð á baklóð við [...] í Reykjavík og í heimildarleysi ekið bifreiðinni sviptur ökurétti um götur höfuðborgarsvæðisins. Lögreglan hafði afskipti af ákærða 17. janúar 2019 þar sem hann ók bifreiðinni vestur Vesturlandsveg í Reykjavík, en lögreglan stöðvaði aksturinn við Stórhöfða í Reykjavík eins og frá greinir í ákærulið 10.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 og 1. mgr. 259. gr. almennra hegningarlaga nr. 19/1940.

10. Fyrir brot gegn lögreglulögum með því að hafa, fimmtudaginn 17. janúar 2019, í kjölfar þess að lögreglan stöðvaði akstur ákærða sem frá greinir í ákærulið 9, ekið í skyndi af stað vestur Stórhöfða uns bifreiðin stöðvaðist á umferðareyju á gatnamótum Stórhöfða og Viðarhöfða, hlaupið út úr bifreiðinni, hlaupist á brott frá lögreglunni og óhlýðnast fyrirmælum lögreglu um að stöðva, en ákærði var handtekinn skömmu síðar þar sem hann lá undir bifreið sem stóð á bifreiðastæði við [...] í Reykjavík.

Telst brot þetta varða við 19. gr. lögreglulaga nr. 90/1996.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, skv. 101. og 102. gr. umferðarlaga nr. 50/1987.

Einkaréttarkröfur:

Vegna ákæruliðar 2 gerir C, kt. [...], kröfu um að ákærði verði dæmdur til að greiða kröfuhafa skaðabætur samtals að fjárhæð kr. 106.798 auk vaxta samkvæmt 1. mgr. 8. gr. laga nr. 38/2001, frá tjónsdegi þar til mánuður er liðinn frá birtingu kröfunnar, en síðan dráttarvexti sbr. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi til greiðsludags.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Umferðarlagabrot ákærða samkvæmt 6. og 9. tölulið ákæru eiga nú undir sambærileg ákvæði nýrra umferðalaga þar sem umferðarlög nr. 50/1987 eru fallin úr gildi. Þannig varða brot samkvæmt 6. tölulið nú við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. laga nr. 77/2019 og umferðarlagabrot samkvæmt 9. tölulið varðar nú 1. mgr. 58. gr., sbr. 1. mgr. 95. gr. sömu laga.

Ákærði er fæddur í [...]. Samkvæmt framlögðu sakavottorði, dagsettu 11. desember 2019, var hann dæmdur í 4 mánaða fangelsi, skilorðsbundið til þriggja ára með dómi 20. ágúst 2008 meðal annars fyrir akstur undir áhrifum ávana og fíkniefna. Þann 21. október 2010 var hann dæmdur í 4 mánaða fangelsi fyrir hraðakstur og akstur undir áhrifum áfengis. Þann 26. apríl 2011 var hann dæmdur til greiðslu sektar fyrir akstur sviptur ökuréttindum. Þann 20. október 2011 var hann dæmdur í 5 mánaða fangelsi fyrir þjófnað og hylmingu. Þann 3. desember 2013 var hann dæmdur í 5 mánaða fangelsi fyrir þjófnað, fjársvik, akstur undir áhrifum áfengis, akstur undir áhrifum ávana og fíkniefna, akstur sviptur ökuréttindum, vörslur fíkniefna og brot á lögreglulögum. Þann 18. júní 2014 var hann dæmdur í 30 daga fangelsi, skilorðsbundið í tvö ár fyrir þjófnað. Loks var hann dæmdur 16. nóvember 2016 í 60 daga fangelsi, þar af 30 daga skilorðsbundið í 2 ár fyrir akstur sviptur ökuréttindum, en skilorðsbundna refsingin frá 18. júní var dæmd upp. Sakaferill ákærða hefur að öðru leyti ekki áhrif á ákvörðun refsingar í þessu máli.

Við ákvörðun refsingar verður við það miðað að ákærði hafi nú í fimmta sinn gerst sekur um akstur undir áhrifum ávana og fíkniefna, og/eða áfengis og í fjórða sinn um akstur sviptur ökuréttindum, samanber ítrekunarramma 3. mgr. 73. gr. almennra hegningarlaga nr. 19/1940. Ákærði hefur þrisvar áður gerst sekur um þjófnaðarbrot og verður það virt til refsiþyngingar en á móti kemur að verulegur tími er liðinn frá því að brot samkvæmt ákærulið 14 voru framin og þar að auki varða brotin ekki verulegar fjárhæðir og verður að líta til þess sem og skýlausrar játningar ákærða til refsimildunar. Að auki er það metið ákærða til málsbóta að hann hefur tekið sig á og er kominn í langtímameðferð samanber framlagt vottorð.

Með brotum sínum samkvæmt 1.6. ákærulið rauf ákærði skilorð dómsins frá 16. nóvember 2016 og ber því að dæma skilorðsbundna hluta hans upp og dæma refsingu í einu lagi, sbr. 60. gr. almennra hegningarlaga nr. 19/1940. Refsing verður ákveðin samkvæmt 77. gr. sömu laga. Með hliðsjón af framangreindu, sakarefni þessa máls og dómvenju þykir hún hæfilega ákveðin fangelsi í 12 mánuði.

Með vísan til 99. og 101 gr. laga nr. 77/2019 er ævilöng svipting ökuréttar ákærða áréttuð.

C, kt. [...], krefst skaðabóta að fjárhæð 106.798 krónur auk vaxta og dráttarvaxta, vegna ákæruliðar 2. Þykir bótakrafan nægilega vel rökstudd og verður tekin til greina ásamt vöxtum eins og nánar greinir í dómsorði. Ákærða var ekki birt bótakrafan fyrr en í þinghaldi í dag og skal krafan því bera dráttarvexti frá þeim degi er liðnir eru 30 dagar frá því tímamarki.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur, að meðtöldum virðisaukaskatti, og 345.929 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf Þ-kk-nf Ó-kk-nf, sæti fangelsi í 12 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur og 345.929 krónur í annan sakarkostnað.

Ákærði greiði C, 106.798 krónur, auk vaxta samkvæmt 1. mgr. 8. gr. laga nr. 38/2001 frá 18. nóvember 2017 til 26. mars 2020 en með dráttarvöxtum samkvæmt 1. mgr. 6. gr. sömu laga frá 26. mars 2020 til greiðsludags.

H-kvk-nf S-kvk-nf B-kvk-nf

C, kt. [...], krefst skaðabóta að fjárhæð 106.798 krónur auk vaxta og dráttarvaxta, vegna ákæruliðar 2. Þykir bótakrafan nægilega vel rökstudd og verður tekin til greina ásamt vöxtum eins og nánar greinir í dómsorði. Ákærða var ekki birt bótakrafan fyrr en í þinghaldi í dag og skal krafan því bera dráttarvexti frá þeim degi er liðnir eru 30 dagar frá því tímamarki.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur, að meðtöldum virðisaukaskatti, og 345.929 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf Þ-kk-nf Ó-kk-nf, sæti fangelsi í 12 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur og 345.929 krónur í annan sakarkostnað.

Ákærði greiði C, 106.798 krónur, auk vaxta samkvæmt 1. mgr. 8. gr. laga nr. 38/2001 frá 18. nóvember 2017 til 26. mars 2020 en með dráttarvöxtum samkvæmt 1. mgr. 6. gr. sömu laga frá 26. mars 2020 til greiðsludags.

H-kvk-nf S-kvk-nf B-kvk-nf